钦定古今图书集成/明伦汇编/氏族典/第149卷 > 孙作
## 钦定古今图书集成/明伦汇编/氏族典/第149卷 > 孙作

按《明外史孙作传》：“作字大雅，江阴人。为文醇正典雅，
动有据依，号东家子。元季挈家避兵于吴，尽弃他物，
独载书两簏。张士诚廪禄之。旋以母病谢去，客松江，
众为买田筑室居焉。洪武六年，聘修《日历》，授翰林编
修。乞改太平府教授，召为国子助教，寻分教中都，逾
年，还国学，擢授司业。归，卒于家。”